**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2015-11-25 Nr. TAR1-84

Klaipėda

 Posėdis įvyko 2015-10-15, posėdžio pradžia 15:30 val.

 Posėdžio sekretorė Jurgita Šekštėnienė.

 Dalyvauja: Inga Aksamitauskaitė-Bružienė Jurgis Andriuška, Virginija Kairienė, Aldona Marija Gedvilienė, Liudvika Kuzminčiūtė, Renalda Senavaitienė, Raimonda Mažonienė, Darius Vaitkevičius, Arvydas Cesiulis, Simonas Gentvilas, Artūras Šulcas, Aivaras Vaiginis, Alfonsas Vildžiūnas.

 DARBOTVARKĖ:

 1. Dėl nešališkumo deklaracijos – Inga Aksamitauskaitė-Bružienė;

2. Dėl NVO tarybos veiklos ataskaitos Savivaldybės miesto tarybai – Simonas Getvilas;

3. Dėl strateginių veiklos krypčių nustatymo – Inga Aksamitauskaitė-Bružienė;

4. Dėl miesto vietos veiklos grupių situacijos ir bendradarbiavimo galimybių su NVO taryba – Strateginio planavimo skyriaus vedėja Indre Butenienė;

5. Einamieji klausimai

 1. SVARSTYTA. NVO nešališkumo deklaracijos pasirašymas.

 Nešališkumo deklaraciją pristatė Inga Aksamitauskaitė-Bružienė, perskaitė visiems nariams nešališkumo deklaracijos Nevyriausybinių organizacijų tarybos ( toliau – NVO ) narių pasižadėjimą, darbo principą. Buvo aptarta ir pasiūlyta pasirašyti tarybos nariams, kurie nedalyvavo ankstesniame posėdyje.

 NUTARTA:

 Pasirašyti nešališkumo deklaracijas.

 2. SVARSTYTA. NVO tarybos veiklos ataskaitos Savivaldybės miesto tarybai pateikimo.

 Simonas Gentvilas priminė, kad reikia pateikti Nevyriausybinių organizacijų ataskaitą už 2015 m. Savivaldybės miesto tarybai už praėjusius metus. Aptarė nuveiktus darbus.

 NUTARTA.

 Inga Aksamitauskaitė-Bružienė pirmininkė pateiks Klaipėdos miesto Savivaldybės tarybai ataskaitą už 2015 m. su visais rašytas raštais. Kiek buvo posėdžių, kokius klausimus svarstė, bei tarybos narių lankomumą.

 3. SVARSTYTA. Strateginių veiklos krypčių nustatymo papildymas.

 Pirmininkė priminė, kad vadovaujantis nuostatais taryba turi pasitvirtinti metinė veiklos planą. Klausimas jau buvo svarstytas ankstesniame posėdyje, bet siekiant įsiklausyti į visų tarybos narių nuomones balsavimas buvo perkeltas į šį posėdį. Pirmininkė priminė jau apsvarstytus klausimus, informavo, kad papildomų pasiūlymų per mėnesį nebuvo gauta. Simonas Gentvilas pasiūlė į metinį veiklos planą įtraukti vietos bendruomenių tarybų veiklos klausimą. Pirmininkė pateikė balsavimui visas pasiūlytas temas:

1. NVO patalpos,
2. NVO dalinis finansavimas ir paslaugų pirkimas iš NVO,
3. Bendradarbiavimas su VVG,
4. NVO duomenų bazė, visuomenės informavimas apie NVO tarybos veiklą,
5. NVO tarybos nuostatų keitimas,
6. Vietos bendruomenių tarybų veikla.

Inga Aksamitauskaitė-Bružienė pasiūlė, kad metinio plano datos būtų nuo 2015-11-25 iki 2016-11-25.

 NUTARTA:

 Bendru sutarimu planui pritarta.

 4. SVARSTYTA. Miesto vietos veiklos grupių situacijos ir bendradarbiavimo galimybių su NVO taryba.

 Į posėdį neatvyko Strateginio planavimo skyriaus vedėja Indre Butenienė, todėl šis klausimas nebuvo svarstytas.

 NUTARTA.

 Sekančiam posėdžiui pasikviesti Strateginio planavimo skyriaus vedėją Indrę Butenienę.

 5. Einamieji klausimai.

 Pirmininkė papasakojo, kad lapkričio 3 dieną dalyvavo nacionalinėje NVO tarybos posėdyje Vilniuje. Posėdžio metu buvo pristatytas LR nevyriausybinių organizacijų plėtros įstatymo pakeitimo projektas.

 Tarybos nariams pristatė Klaipėdos miesto NVO tarybos atvejį, dėl Klaipėdos NVO tarybos nuostatų keitimo. Gavus atsakymą ir iš Klaipėdos apskrities vyriausybės atstovės, ir iš Vidaus reikalų ministerijos, Viešojo valdymo politikos departamento, Vietos savivaldos politikos skyriaus vedėjos. Išaiškėjo, kad jeigu NVO plėtros įstatyme nebus pakeitimų, tai šiuo metu esanti situacija Klaipėdoje atitinka visus teisės aktus, kurie tiesiog nedera tarpusavyje.

 Posėdyje Ūkio ministerija taip pat pristatė Socialinio verslo koncepcijos įgyvendinimo planą. Atsižvelgiant į mūsų tarybos veiklos plano pasiūlytas temas, iš kurių viena yra susijusi su NVO patalų klausimu, aktualu buvo paminėti, kad vienas koncepcijos įgyvendinimo plano uždavinių yra parengti valstybės ir savivaldybės turto valdymo, naudojimo ir disponavimo juo įstatymo pakeitimą. Projekto dar nėra, bet pasiūlymus jau galima pradėti kaupti ir teikti ūkio ministerijai.

Taip pat, paprašė NVO narių susipažinti su naujai rengiamu labdaros ir paramos ir mecenavimo įstatymo projektu, kurio rengimą kuruoja Kultūros ministerija, aktualu visiems NVO, nes kalba eina apie tai, kad dar daugiau žaidėjų galės pretenduoti į GPM 2% skiriamas lėšas.

 Virginija Kairienė pasiūlė pasikviesti teisininką dėl Klaipėdos miesto savivaldybės turto perpardavimo panaudos pagrindais laikinai neatlygintinai valdyti ir naudotis tvarkos aprašo, kad paaiškintų situaciją.

 Liudvika Kuzminčiūtė pasiūlė, kad visi tarybos nariai atsižvelgiant į jų atstovaujamas veiklos sritis per kiekvieną posėdį trumpai pristatytų jiems rūpimus klausimus, iškilusias aktualias problemas.

 NUTARTA.

 Informacija išklausyta. Sekantis posėdis planuojamas 2015-12-10, 15:30val.

Posėdžio pabaiga 16:05 val.

Posėdžio pirmininkė Inga Aksamitauskaitė-Bružienė

Posėdžio sekretorė Jurgita Šekštėnienė